નવી દિલ્હી,તા.21 આઝાદ હિન્દ ફેજના સ્થાપના દિને દેશમાં રાજકારણ જામ્યું છે. વડાપ્રધાન નરેન્દ્ર મોદીએ કોંગ્રેસ પર નેતાજી સુભાષચંદ્ર બોઝને ભુલાવી દેવાનો આક્ષેપ કર્યો હતો તો કોંગ્રેસે પલટવારમાં કહ્યું હતું કે વારસાવિહોણો ભાજપની હાલત જળની બહાર તરફડતી માછલી જેવી થઈ ગઈ છે. કોંગ્રેસના વરિષ્ઠ નેતા અભિષેક મનુ સિંઘવીએ કહ્યું હતું કે ઉચ્ચ બંધારણીય હોદો ભોગવતા હોવા છતાં વડાપ્રધાનને 24 કલાક રાજકારણની વાતો કરવી શું શોભા દે છે? વિરાસતવિહોણો એ પક્ષ રાષ્ટ્રીય આંદોલન, આઝાદીની લડાઈના વારસાને હડપી લેવા મચ્યો છે.